 WANAMICHEZO wa Jeshi la Wananchi (JWTZ) wanaokwenda kushiriki michezo mbalimbali inayoshirikisha majeshi ya Jumuiya ya Afrika Mashariki (E.A.C) wamekabidhiwa rasmi bendera ya Taifa tayari kwa ajili michezo hiyo inayotarajiwa kufanyika Jijini Nairobi nchini Kenya kuanzia Agosti 11 hadi 24 mwaka huu.Akikabidhi bendera hiyo kwa kikosi hicho chenye jumla ya wanamichezo 105 ukihusisha michezo ya mpira wa miguu, mpira wa pete, mpira wa mikono, mpira wa wavu pamoja na riadha Mnadhimu Mkuu wa Jeshi la Wananchi la Tanzania Luteni Jenerali Yakub Mohammed aliwataka wanamichezo hao kurejea na ushindi ili kuliletea sifa Jeshi hilo na Taifa kwa ujumla.